Միջմշակութային հաղորդակցության ոլորտի բարձրակարգ մասնագետներ պատրաստելու նպատակով 2006-2007 ուստարում անգլիական բանասիրության ամբիոնում բացվեց նոր մասնագիտություն` «Լեզվաբանություն և միջմշակութային հաղորդակցություն` անգլերեն»: Հայաստանի և աշխարհի տարբեր երկրների միջև մշտապես զարգացող տնտեսական, միջազգային, կրթական, մշակութային կապերի շնորհիվ այսօր միջմշակութային հաղորդակցության ոլորտի լեզվաբանությունը լայն պահանջարկ ունեցող մասնագիտություն է: Աշխարհում տեղի ունեցող համընդհանուր գործընթացների` գլոբալիզացիայի շնորհիվ այսօր առավել քան երբևէ կարևորվում է անգլերենը` որպես տարբեր լեզվամշակույթներ կամրջող հաղորդակցման միջոց: